Iepirkuma procedūras “Stacionāru „Gaiļezers” un „Latvijas Infektoloģijas centrs” iekštelpu remonts”
ID Nr. RAKUS 2017/101M nolikums
Līgums Nr. B8-2021/777
[bookmark: _Hlk11163536][bookmark: _Hlk86241734]par telpu grupu atjaunošanas darbiem pagaidu ārstniecības stacionāra izvietošanai Juglas ielā 20, Rīgā
Rīgā, 

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta ielā 2, Rīgā, LV-1038, kuru saskaņā ar statūtiem un 2021.gada 23.decembra pilnvaru Nr. A1/1.1-18/21/73 pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Andis Pinkulis, turpmāk – Pasūtītājs, un 
Sabiedrība ar ierobežotu atbildību "LVS Building", reģistrācijas Nr. 40103468575, juridiskā adrese Mazā Rencēnu iela 4, Rīga, LV-1073, kuru pārstāv valdes loceklis Normunds Lācis, turpmāk Uzņēmējs,
abi kopā un katrs atsevišķi turpmāk saukti Puses vai Puse,
Pusēm ņemot vērā, ka Uzņēmējs ir atzīts par uzvarētāju Pasūtītāja rīkotajā ārkārtas iepirkumā „Telpu grupu atjaunošanas darbi pagaidu ārstniecības stacionāra izvietošanai Juglas ielā 20, Rīgā”, ID Nr. RAKUS 2021/125A, (turpmāk – Iepirkums), noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Uzņēmējs saskaņā ar Iepirkuma dokumentāciju veic telpu grupu atjaunošanas darbus pagaidu ārstniecības stacionāra izvietošanai Juglas ielā 20, Rīgā, turpmāk – Darbi, Pasūtītāja telpās Juglas ielā 20, Rīgā, turpmāk – Objekts, atbilstoši šī Līguma, Iepirkuma dokumentācijas un piemērojamo normatīvo aktu, arī būvnormatīvu un standartu, noteikumiem un prasībām tajā skaitā:
1.1.1. Objekta 1.posma darbus – Objekta A korpusā;
1.1.2. Objekta 2.posma darbus – Objekta F korpusā un radioloģijas nodaļā;
1.1.3. Objekta 3.posma darbus – Objekta E korpusā.
1.2. Uzņēmējs veic Līgumā 1.1. punktā noteikto posmu darbus paralēli. 

2. LĪGUMCENA UN NORĒĶINU KĀRTĪBA
2.1. Par pienācīgu Darbu izpildi Uzņēmējs saņem EUR 2 050 000,00 (divi miljoni piecdesmit tūkstoši euro un 0 centi), bez PVN, turpmāk arī Līgumcena.
2.2. PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
2.3. Līgumcenā Uzņēmējs ir ietvēris visus riskus, lai pilnībā veiktu Darbus par Līgumcenu. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka, materiālu vai citām izmaksām.
2.4. Par pienācīgi izpildītiem Darbiem tiek uzskatīta Darbu pieņemšana no Pasūtītāja puses.
2.5. Līgumcenā ietvertas pilnīgi visas izmaksas, kas var rasties Uzņēmējam, izpildot Darbus.
2.6. Pasūtītājs veic norēķinus par Uzņēmēja veiktajiem Darbiem sekojošā kārtībā:
2.6.1. Pasūtītājs maksā Uzņēmējam par iepriekšējā nedēļā faktiski izpildītiem un Pasūtītāja pieņemtajiem Darbiem piecu darba dienu laikā no Darbu izpildes akta (Darbu izpildes formas - Līguma 4. pielikumā) abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas.
2.6.2. par faktiski izpildītajiem Darbiem pēdējā nedēļā Pasūtītājs maksā Uzņēmējam piecu darba dienu laikā no Darbu nodošanas un pieņemšanas akta (Darbu nodošanas un pieņemšanas akta forma - Līguma 5. pielikumā) abpusējas parakstīšanas un attiecīga rēķina saņemšanas;
2.7. Pusēm ir tiesības vienoties par atsevišķām izmaiņām Līguma 2. pielikumā “Darbu apjomi un cenas (Uzņēmēja finanšu piedāvājums Iepirkumam)” noteikto Darbu veidos un apjomos, nemainot atsevišķu pozīciju cenas.
2.8. [bookmark: _Toc500757896][bookmark: _Toc52869806]Avansa maksājums. Uzņēmējam ir tiesības saņemt avansu līdz 10% (desmit procentiem) no Līgumcenas, bez PVN attiecībā uz Līgumcenas daļu, kam piemērojams „reversais” PVN, bet pieskaitot PVN Līgumcenas daļai, kurai nepiemēro „reverso” PVN. Ja avanss ir izmaksājams pēc tam, kad Izpildītājs ir apstiprinājis (parakstījis) vienu vai vairākus ikmēneša izpildes aktus, tad izmaksājamais avanss nevar pārsniegt 10% no pēdējā apstiprinātajā ikmēneša izpildes aktā norādītās neizpildīto Darbu vērtības. Līguma izpildes laikā Uzņēmējs avansa izmaksu ir tiesīgs prasīt vienu reizi, ar nosacījumu, ka neapmaksāto Darbu vērtība ir lielāka par 50% no Līgumcenas avansa pieprasījuma saņemšanas dienā.
2.9. Ja Pasūtītājs ir samaksājis Uzņēmējam avansa maksājumu, tas tiek ieskaitīts ikmēneša izpildīto Darbu apmaksai proporcionāli Darbu veikšanas apjomam, līdz pēdējā avansa summas daļa tiek ieskaitīta pēdējā ikmēneša izpildes aktā norādīto Darbu apmaksai.
2.10. Lai saņemtu avansa maksājumu, Uzņēmējs iesniedz Pasūtītājam normatīvo aktu prasībām atbilstoši noformētu rēķinu, kurā ir atsauce uz šo Līgumu un kura summa nepārsniedz Līguma 2.8.punktā norādīto summu (par avansu, kas attiecas uz Līgumcenas daļu, kurai nepiemēro „reverso” PVN, Uzņēmējs sagatavo atsevišķu avansa rēķinu), un pievieno kredītiestādes vai apdrošināšanas sabiedrības izsniegtu avansa maksājuma garantijas oriģinālu dokumentu, kas atbilst šādiem nosacījumiem:
2.10.1. [bookmark: _Hlk86239877]tā ir spēkā esoša, neatsaucama, beznosacījumu, pirmā pieprasījuma garantija;
2.10.2. tai ir piemērojami Starptautiskās tirdzniecības palātas apstiprinātie Vienotie pieprasījumu garantiju noteikumi Nr.758 (angliski: ICC Uniform Rules for Demand Guarantees Nr.758);
2.10.3. tā pēc formas un satura atbilst paraugam, kas pievienots Līgumam kā pielikums Nr.9 (pieļaujamas vienīgi redakcionālas izmaiņas, kas nemaina tiesības, pienākumus un riskus); 
2.10.4. kredītiestādes vai apdrošināšanas sabiedrības garantētā summa nav mazāka par pilnu avansa rēķinā/(-os) norādīto summu, tajā skaitā saskaņā ar avansa rēķinu maksājamo PVN par Līgumcenas daļas avansu, kurai nepiemēro „reverso” PVN;
2.10.5. termiņš, līdz kuram Pasūtītājs var iesniegt pieprasījumu izmaksāt naudas līdzekļus, ir par 30 (trīsdesmit) kalendārajām dienām garāks nekā Līguma 3.1. punktā noteiktais projektēšanas darbu izpildes, būvprojekta autoruzraudzības un būvdarbu izpildes un objekta ekspluatācijā nodošanas termiņš
2.11. [bookmark: _Hlk86239955]Avansa samaksu Pasūtītājs veic Uzņēmējam ne vēlāk kā piecu darba dienu laikā no Līguma 2.10.punktā noteikto nosacījumu izpildes, izņemot, ja ir iestājies kāds no Līguma 2.14.punktā norādītajiem apstākļiem.
2.12. [bookmark: _Hlk86240132]Gadījumā, ja 30 (trīsdesmit) kalendārās dienas pirms avansa maksājuma Garantijas termiņa beigām visi Darbi nav pilnībā pabeigti un objekts nav nodots Pasūtītājam, abām Pusēm parakstot Darbu pieņemšanas nodošanas aktu, un visa avansa summa nav ieskaitīta Pasūtītāja apstiprināto Darbu apmaksai, Izpildītājam ir pienākums 15 (piecpadsmit) dienas pirms avansa maksājuma garantijas termiņa beigām iesniegt avansa maksājuma garantijas grozījumus, kas paredz tās termiņa pagarinājumu par 90 (deviņdesmit) kalendārajām dienām, un kas paredz, ka kredītiestādes vai apdrošināšanas sabiedrības garantētā summa ir ne mazāka kā Darbu apmaksai neieskaitītā avansa summa. Šādi Uzņēmējam ir pienākums rīkoties katru reizi, kad līdz avansa maksājuma garantijas beigu termiņam ir atlikušas 30 (trīsdesmit) kalendārās dienas, bet visi Darbi nav pilnībā pabeigti un Objekts nav nodots Pasūtītājam, un visa avansa summa nav ieskaitīta Pasūtītāja apstiprināto Darbu apmaksai.
2.13. [bookmark: _Hlk86240160]Ja kāda avansa summas daļa ir ieskaitīta Darbu apmaksai, ne biežāk kā reizi divos mēnešos Uzņēmējs ir tiesīgs lūgt Pasūtītājam piekrišanu samazināt ar avansa maksājuma garantiju kredītiestādes vai apdrošināšanas sabiedrības garantētās summas apmēru līdz apmēram, kas nav mazāks par Darbu apmaksai neieskaitītā avansa summu. Pasūtītājs izsniegs attiecīgai kredītiestādei vai apdrošināšanas sabiedrībai piekrišanu veikt avansa maksājuma garantijas grozījumus 10 (desmit) dienu laikā no Uzņēmēja pieprasījuma saņemšanas brīža, ar nosacījumu, ka nav iestājies neviens no Līguma 2.16. punktā noteiktajiem apstākļiem, kas Pasūtītājam piešķir tiesības iesniegt kredītiestādē vai apdrošināšanas sabiedrībā pieprasījumu izmaksāt visu vai daļu ar avansa maksājuma garantiju nodrošināto summu.
2.14. [bookmark: _Hlk86240195]Pasūtītājam ir tiesības nekavējoties pieprasīt kredītiestādei vai apdrošināšanas sabiedrībai izmaksāt visu vai daļu ar avansu garantiju nodrošināto summu, ja ir iestājies kāds no šādiem apstākļiem:
2.14.1. [bookmark: _Hlk86240217]tiesā ir ierosināta lieta par Uzņēmēja maksātnespējas procesa pasludināšanu, ir ierosināts Uzņēmēja tiesiskās aizsardzības process vai tiem pielīdzināms process;
2.14.2. tiek apturēta vai izbeigta Izpildītāja saimnieciskā darbība, tiek uzsākta Uzņēmēja likvidācija vai arī Uzņēmējs tiek izslēgts no PVN maksātāju reģistra;
2.14.3. nav spēkā vai zaudējusi spēku saistību izpildes garantija;
2.14.4. ir iestājies kāds no Līgumā noteiktajiem apstākļiem, kad Pasūtītājs ir tiesīgs vienpusēji atkāpties no Līguma;
2.14.5. kāda no Pusēm Līgumā paredzētajos gadījumos ir iesniegusi paziņojumu par vienpusēju atkāpšanos no Līguma;
2.14.6. ir apturēti Darbi;
2.14.7. Līguma 2.12.punktā noteiktajā termiņā un kārtībā nav pagarināta Avansa Maksājuma Garantija.
2.15. Naudas līdzekļus, kurus Pasūtītājs, izmantojot avansa maksājuma garantiju, ir saņēmis no kredītiestādes vai apdrošināšanas sabiedrības, Pasūtītājs ir tiesīgs vienpusējā kārtā izmantot Pasūtītāja prasījumu pret Uzņēmēja segšanai.


3. DARBU IZPILDES UN PIEŅEMŠANAS KĀRTĪBA
3.1. Uzņēmējs apņemas uzsākt Līguma 1.1. punktā paredzētos darbus nekavējoties pēc Līguma spēkā stāšanās un apņemas tos izpildīt, ievērojot šādus termiņus: 
3.1.1.	Objekta 1.posma (A korpusa) darbu paredzamais maksimālais izpildes termiņš –līdz 35 (trīsdesmit piecām) dienām;
3.1.2.	Objekta 2.posma (F korpusa un radioloģijas nodaļas) darbu paredzamais maksimālais izpildes termiņš – līdz 35 (trīsdesmit piecām) dienām;
3.1.3.	Objekta 3.posma (E korpuss) darbu paredzamais maksimālais izpildes termiņš – līdz 55 (piecdesmit piecām) dienām.
3.2. Darbu izpildes termiņu Puses var grozīt ar rakstisku papildu vienošanos. Pamats Darbu izpildes termiņa grozīšanai var būt:
3.2.1.	Pušu sastādīts akts, kurā konstatēti tādi objektīvie apstākļi, kurus Puses nevarēja paredzēt un ietekmēt, un kuru dēļ Darbu izpilde tikusi apgrūtināta vai padarīta uz laiku neiespējama;
3.2.2.	nepieciešamība nodrošināt Pasūtītāja ārstnieciskās darbības nepārtrauktību;
3.2.3.	citi apstākļi, kuru iespaidā ir pamats Darbu izpildes termiņa pagarinājumam.
3.3. Pušu kontaktpersonas Līguma izpildes nodrošināšanai:
3.3.1.	no Pasūtītāja puses:
3.3.1.1.	Būvniecības projektu vadītājs Norberts Rozenbergs, tālr. 22309976, norberts.rozenbergs@aslimnica.lv un Būvniecības daļas Remontu un garantiju nodaļas vadītājs Rūdolfs Šķēle, tālr. 29488424, e-pasts: rudolfs.skele@aslimnica.lv, un Būvniecības daļas vadītājs Edgars Pudzis tālr. 26005064, e-pasts: edgars.pudzis@aslimnica.lv, ar sekojošu pilnvarojuma apjomu ar sekojošu pilnvarojuma apjomu: kontaktpersona pilnībā pārzina Objektu un Līguma noteikumus, un viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, veikt komunikāciju starp Pasūtītāju un Uzņēmēju, pieprasīt no Uzņēmēja informāciju, sniegt informāciju Uzņēmējam, nodrošināt ar Līgumu saistītās dokumentācijas nodošanu/pieņemšanu, nodrošināt izpildīto Darbu pieņemšanu, parakstīt Darbu izpildes aktus un Objekta pieņemšanas- nodošanas aktu, dot norādījumus par Līguma un Darbu izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Darbu izpildes termiņus vai Darbu apjomus;
3.3.1.2.	Pasūtītāja kontaktpersonas Būvniecības daļas vadītājs Edgars Pudzis un Būvniecības daļas Remontu un garantiju nodaļas vadītājs Rūdolfs Šķēle ir tiesīgi parakstīt Objekta (vai tā posma vai daļas) nodošanas un pieņemšanas aktu, parakstīt gala Darbu nodošanas un pieņemšanas aktu.
3.3.2.	no Uzņēmēja puses: projektu vadītājs (Līguma slēgšanas laikā) Raimonds Barkāns, tālr.26627733 e- pasts: raimonds@lvsbuilding.lv, ar sekojošu pilnvarojuma apjomu: kontaktpersona pilnībā pārzina Līgumu un Objektu, viņai ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Darbus, parakstīt Darbu izpildes aktus un Objekta pieņemšanas- nodošanas aktu, izpildu dokumentāciju, citus dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, t.sk., grozīt Līguma summas un/vai Darbu izpildes termiņus vai Darbu apjomus.
3.4. Pasūtītājs pieņem visus Darbus vai Darba posmus pēc to izpildes ar Darbu pieņemšanas – nodošanas aktu (Akts), ko sagatavo un iesniedz Uzņēmējs. Pasūtītājs Aktu paraksta piecu darba dienu laikā no tā saņemšanas dienas vai iesniedz Uzņēmējam motivētu atteikumu Aktu parakstīt.
3.5. Līguma 3.4. punktā minētā atteikuma gadījumā Uzņēmējs trīs darba dienu laikā rakstveidā paziņo Pasūtītājam termiņu, kurā tiks novērstas konstatētās nepilnības Darbos vai iesniedz pamatotus iebildumus.
3.6. Pēc konstatēto nepilnību novēršanas Uzņēmējs iesniedz Aktu atkārtoti un tas tiek izskatīts un parakstīts, ievērojot 3.4. punkta noteikumus. Nepilnību novēršana nevar būt pamats Darbu izpildes termiņa pagarināšanai.
3.7. Remonta darbu veikšana nedrīkst radīt traucējumus Pasūtītāja darbībā. Visu darbu veikšana, t.sk., inženierkomunikāciju pārslēgšana, jāsaskaņo ar Pasūtītāja kontaktpersonu.
3.8. Būvgružu izvākšanas vietas, veidu, konteineru uzstādīšanas vietas Uzņēmējam norāda Pasūtītāja kontaktpersona.
3.9. Darbi jāveic ievērojot slimnīcas darba specifiku, pacientu intereses, slimnīcas darba režīmu un slimnīcas darbinieku darba vajadzības.
3.10. Darbu apjomu izmaiņas no sākotnējā Darbu apjoma var tikt veikti gadījumā, ja Puses ir konstatējušas nepieciešamību, un Pasūtītājs ir akceptējis veikt attiecīgas izmaiņas.
3.11. Konstatējot nepieciešamību veikt izmaiņas Darbu apjomos (Aizvietojamie darbi), Uzņēmējs sagatavo Aizvietojamo darbu aktu (Aizvietojamo darbu akta forma - Līguma 8. pielikumā) par korekcijām Darbu apjomos, to apjomu un rašanās cēloņiem. Aizvietojamo darbu aktu paraksta Uzņēmēja un Pasūtītāja kontaktpersonas, un Puses paraksta vienošanos pie Līguma par Aizvietojamiem darbiem. Aizvietošanai tiek piemērotas Uzņēmēja Finanšu piedāvājumā norādītās cenas.
3.12. Darbu aizvietošanu var izdarīt, ja tiek konstatētā nepieciešamība:
3.12.1.	mainīt Darbu apjomus Darbiem, kas jau sākotnēji tika iekļauti Iepirkuma Tehniskajā specifikācijā, bet tos objektīvu iemeslu dēļ nebija iespējams precīzi noteikt vai uzmērīt, un tādēļ ir nepieciešams palielināt vai samazināt to apjomus;
3.12.2.	veikt tādus Darbus, kas sākotnēji tika iekļauti Tehniskajā specifikācijā, bet nebija iespējams paredzēt šo Darbu nepieciešamību citā Objekta vietā (telpā).
3.13. Pasūtītājam ir tiesības atteikties no atsevišķu Darbu izpildes vai izpildīt tos daļēji, tajā skaitā gadījumos, ja Pasūtītājs konstatē, ka Darbu izpildei nepieciešams nesamērīgi ilgs laiks un, atsakoties no šiem Darbiem, netiek mainīta Objekta funkcionalitāte.
3.14. Ja Pasūtītājam ir nepieciešami papildu būvdarbi, kas nebija iekļauti Iepirkumā, pēc Pasūtītāja iniciatīvas Puses ir tiesīgas vienoties par papildu būvdarbu iekļaušanu Līgumā. Šo papildu būvdarbu tiešās izmaksas nedrīkst būt augstākas par tirgū vidējām, bet pieskaitāmās izmaksas nedrīkst būt augstākas par Iepirkumā piedāvātajām.
3.15. Papildu iepriekš Līgumā minētajam, Pasūtītājs ir tiesīgs veikt izmaiņas Darbu daudzumos Līguma darbības laikā:
3.15.1.	lai Līguma ietvaros veiktu darbus, kas nav minēti Tehniskajā dokumentācijā, bet ir uzskatāmi par nepieciešamiem, lai sasniegtu Tehniskajā dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem būve paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi. Izmaiņas darba daudzumos ietekmē arī būvprojekta izstrādes laikā veikto pieņēmumu neatbilstība esošai situācijai;
3.15.2.	iepirkuma līguma grozījumi – darbu apjoma izmaiņas ir nepieciešami tādu iemeslu dēļ, kurus pasūtītājs iepriekš nevarēja paredzēti;
3.15.3.	Pasūtītājam ir tiesības plānotajiem un veicamajiem būvdarbiem izmainīt tehniskās prasības, tajā skaitā prasības inženiertīklu pieslēgumu un izbūves vietām, būvdarbu tehnoloģiju, iekārtas, materiālus, Būvdarbu apjomu, to samazinot un/vai papildinot vai uzdodot Uzņēmējam veikt Līgumā sākotnēji neparedzētus darbus, šādos gadījumos:
3.15.3.1.	Līguma izpildes laikā tiek vienkāršoti un/vai samazināti atsevišķi Tehniskās specifikācijas risinājumi, kā rezultātā tiek samazinātas būvdarbu izmaksas un/vai Objekta ekspluatācijas izmaksas un/vai būvdarbu izpildes termiņi;
3.15.3.2.	ja iekārtas vai materiālus, kas norādīti tāmēs, nav pieejami, vai paredzams nesamērīgi ilgs laiks to piegādei, tad iekārtas un/vai materiāli var tikt nomainīti pret analogiem tās pašas cenu grupas iekārtām vai materiāliem, vai arī izslēgti.
3.16. Puses rakstiski vienojas par izmaiņām Darba daudzumos, kā arī par izmaiņām Līguma summā, ja tas nepieciešams, ievērojot Publisko iepirkumu likuma 61.panta ceturtajā daļā noteikto Līgumcenas pieaugumu, kas nevar pārsniegt 50 procentus no sākotnējās iepirkuma līguma līgumcenas.

4. UZŅĒMĒJA PIENĀKUMI
4.1. Uzņēmējs nodrošina Darbu izpildi saskaņā ar spēkā esošajiem normatīvajiem aktiem, atbilstošā kvalitātē un Līgumā noteiktajā termiņā. Par visiem apstākļiem, kas ietekmē Darbu izpildi, Uzņēmējs nekavējoties rakstveidā informē Pasūtītāju.
4.2. Uzņēmēja pienākumos ietilpst arī:
4.2.1.	darba drošības, aizsardzības, ugunsdrošības un apkārtējās vides aizsardzības noteikumu izpilde un ievērošana;
4.2.2.	tīrības un kārtības nodrošināšana Objektā visā Darbu izpildes laikā, t.sk., būvgružu un celtniecības atkritumu regulāra ikdienas izvešana lietojot savus konteinerus un transportu.
4.3. Izpildīt Darba aizsardzības koordinatora pienākumus visā Darbu izpildes laikā.
4.4. Nodrošināt, ka projekta izpildes koordinatora funkciju visā Darbu izpildes laikā īsteno fiziska persona, kura atbilst Ministru kabineta 2003. gada 25. februāra noteikumi Nr. 92 "Darba aizsardzības prasības, veicot būvdarbus" 8.1 punktā minētajām prasībām, kā arī rakstiski informēt Pasūtītāju par šīs personas norīkošanu.
4.5. Pieņemt Objektu vai tā posmu Darbu izpildei ar Objekta pieņemšanas un nodošanas aktu (Objekta pieņemšanas un nodošanas akta forma- Līguma 3. pielikumā)
4.6. Pēc Pasūtītāja pieprasījuma trīs darba dienu laikā iesniegt pārskatu par Darbu izpildes gaitu Objektā vai tā posmā.
4.7. Pirms Darbu uzsākšanas Uzņēmējs iesniedz Pasūtītāja Darba aizsardzības daļai informāciju dokumentu kopiju veidā par Uzņēmēja darbinieku instruktāžu un apmācību Darba aizsardzības likumā noteiktajā apjomā.
4.8. Pirms ugunsbīstamo darbu uzsākšanas Uzņēmējs iesniedz Pasūtītāja Darba aizsardzības daļai Norīkojuma ugunsbīstamā darba veikšanai kopiju.
4.9. Uzņēmējam ir pienākums brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, kā arī nekavējoties veikt visus nepieciešamos pasākumus radušos apstākļu novēršanai.
4.10. Uzņēmējam ir pienākums pēc Darbu izpildes sakopt būvlaukuma teritoriju un likvidēt iespējamos vides bojājumus, kas nodarīti Darbu izpildes laikā.

5. PASŪTĪTĀJA PIENĀKUMI UN PIENĀKUMI
5.1. Pasūtītājs apņemas pieņemt Līgumā noteiktajā termiņā, pienācīgā kvalitātē, atbilstoši Latvijas Republikas normatīvajiem aktiem un Līguma prasībām izpildītus Darbus un samaksāt par tiem Līgumā noteiktajā apmērā un kārtībā.
5.2. Pasūtītājs savu iespēju robežās sekmē Darbu izpildi Līgumā noteiktajā termiņā, nodrošina savlaicīgu Darbu pieņemšanu, neveic darbības, kas traucētu Darbu izpildi, ja vien tas nav saistīts ar konstatētiem būvnormatīvu pārkāpumiem no Uzņēmēja vai Uzņēmēja piesaistīto apakšuzņēmēju puses.
5.3. Pasūtītājs norāda Uzņēmējam vietu teritorijā, nenodrošinot apsardzi, kurā novietot darbinieku vagoniņus, pārvietojamās tualetes, būvmateriālus, būvgružu konteinerus.

6. GARANTIJAS LAIKS UN DEFEKTU NOVĒRŠANA
6.1. Darbu garantijas laiks noteikts 24 (divdesmit četri) mēneši no brīža, kad katra Darbu posma nodošanas un pieņemšanas aktu paraksta Pasūtītājs.
6.2. Ja Pasūtītājs Garantijas laikā konstatē Darbu vai materiālu defektus, tas fiksē defektus un izsauc Uzņēmēja pārstāvi.
6.3. Uzņēmēja pārstāvim ir pienākums nākamās darba dienas laikā ierasties Objektā un kopā ar Pasūtītāja pārstāvi sastādīt un parakstīt Defektu aktu (Defektu akta forma - Līguma 6. pielikumā).
6.4. Garantijas laikā Uzņēmējs novērš objekta ekspluatācijas laikā konstatētos būvniecības defektus, kas radušies Uzņēmēja vainojamas rīcības dēļ, šādā kārtībā:
6.4.1. piecu darba dienu laikā no brīža, kad Uzņēmējs no Pasūtītāja ir saņēmis rakstisku paziņojumu – pretenziju par atklātajiem defektiem;
6.4.2. ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz piecas darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Darbu defekti nav novēršami piecu darba dienu laikā, Puses vienojas par defektu novēršanas termiņu;
6.4.3. ja Uzņēmējs uzskata, ka nav vainojams defektā, Uzņēmējs par to nekavējoties rakstveidā ziņo Pasūtītājam un sniedz pamatojumu. Ja Pasūtītājs tomēr uztur prasību, tad Uzņēmējam jāveic defektu novēršanas darbi nevērtējot būvniecības dalībnieku vai trešo personu vainu. Uzņēmēja atteikšanās gadījumā Pasūtītājs patur sev tiesības defektu novēršanai pieaicināt citu darbu veicēju. Defektu likvidēšanas darbu un eksperta pakalpojumu izmaksas tiek segtas uz vainojamās Puses rēķina.

7. APDROŠINĀŠANA
7.1. 10 (desmit) darba dienu laikā pēc Līguma noslēgšanas Uzņēmējs iesniedz Pasūtītājam:
7.1.1. Uzņēmēja civiltiesiskās atbildības apdrošināšanas polises apliecinātu kopiju. Būvdarbu veicēja civiltiesiskās atbildības apdrošināšanas līgumam jābūt noslēgtam atbilstoši Ministru kabineta 2014. gada 19. augusta noteikumos Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" noteiktajam;
7.1.2. būvniecības visu risku apdrošināšanas polisi Objektam vai tā posmiem, obligāti iekļaujot apdrošināšanu pret kaitējumu Pasūtītāja esošajam īpašumam ar atbildības apjomu EUR 50 000,00 (piecdesmit tūkstoši euro, 0 centi) un būvlaukuma attīrīšanai pēc negadījuma;
7.1.3. būvdarbu vadītāja profesionālās civiltiesiskās atbildības apdrošināšanas polises kopiju. Būvdarbu vadītāja profesionālās civiltiesiskās atbildības apdrošināšanas līgumam jābūt noslēgtam atbilstoši Ministru kabineta 2014. gada 19. augusta noteikumos Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu" noteiktajam.
7.2. Būvniecības visu risku apdrošināšanas līgumam uz šiem atsevišķajiem Objekta posmiem jābūt spēkā nepārtraukti visā Darbu izpildes termiņa garumā un vēl 30 dienas pēc pieņemšanas – nodošanas Akta parakstīšanas.
7.3. Ja Uzņēmējs nenodrošina kāda civiltiesiskās atbildības apdrošināšanas līguma spēkā esamības nepārtrauktību, Pasūtītājam ir tiesības piemērot līgumsodu 0,01 % (nulle, komats, nulle viens procents) apjomā no Līgumcenas par katru dienu, kurā nav spēkā kāds no civiltiesiskās atbildības apdrošināšanas līgumiem. Pasūtītājam ir tiesības pašam iegādāties attiecīgo apdrošināšanas polisi un ieturēt no Uzņēmējam maksājamās summas apdrošināšanas prēmiju.

8. PUŠU ATBILDĪBA
8.1. Ja Uzņēmējs savas vainas dēļ kavē Līgumā noteikto Darbu izpildes termiņu, Pasūtītājam ir tiesības piemērot līgumsodu 0,1% (nulle, komats, viens procents) apmērā no Līgumcenas, bet ne vairāk kā 10% (desmit procenti) no Līgumcenas par katru nokavēto dienu. 
8.2. Ja Pasūtītājs kavē Līgumā noteiktos apmaksas termiņus, Uzņēmējam ir tiesības piemērot līgumsodu 0,1% apmērā no nokavētās summas par katru dienu, bet ne vairāk kā 10 % (desmit procenti) no nokavētās summas.
8.3. Pasūtītājam ir tiesības piemērot līgumsodu 10 %(desmit procenti) no Līgumcenas un izmantot savas Līguma 9.2. punktā noteiktās tiesības, ja Uzņēmējs:
8.3.1. pēc Līguma noslēgšanas atsakās uzsākt Darbus;
8.3.2. veic darbības, kuras kavē Darbu uzsākšanu;
8.3.3. atsakās turpināt Darbus;
8.3.4. [bookmark: _Hlk25233736]Objekta vai tā posma Darbu nodošanas termiņu kavē ilgāk par 10 (desmit) darba dienām;
8.3.5. Uzņēmējs vairākkārtīgi veic Darbus, neievērojot normatīvo aktu, tehnisko specifikāciju, plānu noteiktās prasības, t.sk., lieto neparedzētus vai nesaskaņotus materiālus.
8.4. Kopējais līgumsodu apjoms nevar pārsniegt 10% (desmit procenti)  no Līgumcenas.
8.5. Pasūtītājam ir tiesības ieturēt līgumsodu no Uzņēmējam pienākošās samaksas par Darbu izpildi.
8.6. Līguma neizpildes, nekvalitatīvas izpildes vai nesavlaicīgas izpildes gadījumā Puse, kura pie tā vainojama, sedz visus otrai Pusei radušos zaudējumus.
8.7. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
8.8. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
8.9. Ja nepārvaramas varas apstākļu dēļ līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

9. LĪGUMA DARBĪBA
9.1. Līgums stājas spēkā dienā, kad to paraksta pēdējais no Pušu pārstāvjiem un ir spēkā līdz Pušu savstarpējo saistību pilnīgai izpildei.
9.2. Pasūtītājam ir tiesības ar vienpusēju paziņojumu priekšlaicīgi izbeigt Līgumu, piemērot 8.3. punktā noteikto līgumsodu, ja no Pasūtītāja neatkarīgu iemeslu dēļ Uzņēmējs:
9.2.1. pēc Līguma noslēgšanas atsakās uzsākt Darbus;
9.2.2. veic darbības, kuras kavē Darbu uzsākšanu;
9.2.3. atsakās turpināt Darbus;
9.2.4. Objekta vai tā posmu nodošanas termiņu kavē ilgāk par 10 (desmit) kalendāra dienām;
9.2.5. Uzņēmējs vairākkārtīgi veic Darbus, neievērojot normatīvo aktu, tehnisko specifikāciju, plānu noteiktās prasības, t.sk., lieto neparedzētus vai nesaskaņotus materiālus.
9.3. [bookmark: _Hlk32414908]Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Uzņēmējam vai apakšuzņēmējam, kura veicamo būvdarbu vērtība ir vismaz 10 (desmit) procenti no kopējās Līguma vērtības, vai personai, uz kuras iespējām Uzņēmējs balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.4. Pasūtītājam ir tiesības priekšlaicīgi izbeigt Līguma darbību, atsakoties Darbu veikšanas, nepietiekoša finansējuma gadījumā, kā arī, gadījumos, ja nav nepieciešams veikt pilnu Tehniskajā specifikācijā noteikto darbu apjomu, ar nosacījumu, ka nepabeigtie darb neietekmē Objekta funkcionalitāti. Šādā gadījumā Pasūtītājs veic norēķinus par faktiski izpildītiem Darbiem.
9.5. Pusēm ir tiesības priekšlaicīgi izbeigt Līguma darbību, par to rakstiski vienojoties.

10. LĪGUMA GROZĪJUMI
10.1. Līgumu var grozīt vienīgi ar Pušu savstarpēju rakstisku vienošanos.
10.2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
10.3. Būtiski Līguma nosacījumu grozījumi ir pieļaujami, ja:
10.3.1.	iekārtas vai materiālus, kas norādīti tāmēs, nav pieejami, vai paredzams nesamērīgi ilgs laiks to piegādei, Puses var vienoties par aizvietošanu vai pilnībā atteikties no tiem;
10.3.2.	būvdarbu veikšanas laikā ir atklājusies nepieciešamība veikt papildu būvdarbus, kas nav iekļauti Līgumā, bet kas kļuvuši nepieciešami Līguma izpildei un kurus nevar tehniski vai ekonomiski nodalīt no Līgumā paredzētajiem būvdarbiem, neradot ievērojamas grūtības Pasūtītājam, vai arī papildu būvdarbi ir būtiski nepieciešami Līguma izpildei, kaut arī tos iespējams nodalīt no Līgumā paredzēto Būvdarbu izpildes, un kuru dēļ Uzņēmējs Līgumā noteiktajā termiņā nevar pabeigt Līgumā noteiktos Būvdarbus;
10.3.3.	Līguma izpildes laikā tiek veiktas izmaiņas būvniecības tehniskajā dokumentācijā, tad atbilstoši veiktajām izmaiņām būvniecības tehniskajā dokumentācijā Pasūtītājs var veikt būvdarbu daudzuma samazināšanu, tostarp izslēdzot atsevišķus būvdarbu veidus, ja Pasūtītājs konstatē, ka tie nav nepieciešami, lai sasniegtu tehniskajā specifikācijā minēto galarezultātu. Izmaiņas būvniecības tehniskajā dokumentācijā, būvdarbu daudzumos Pasūtītājs var veikt pēc savas iniciatīvas, kā arī pēc Uzņēmēja rakstiska pieprasījuma, ieteikuma. Būvdarbu apjoma samazināšanas/palielināšanas gadījumā atbilstoši samazināma/palielināma Līgumcena, ievērojot Līgumā noteiktos vienību izcenojumus un samazināmo/palielināmo būvdarbu daudzumu;
10.3.4.	Līguma izpildes laikā ir nepieciešams aizstāt iepriekš plānoto materiālu un tehnoloģisko risinājumu ar citiem materiāliem un tehnoloģiskiem risinājumiem;
10.4. Darbu izpildes termiņu Puses var grozīt ar rakstisku papildu vienošanos. Pamats Darbu izpildes termiņa grozīšanai var būt:
10.4.1.	veiktās izmaiņas darbu daudzumos;
10.4.2.	Pušu sastādīts akts, kurā konstatēti tādi objektīvie apstākļi, kurus Puses nevarēja paredzēt un ietekmēt, un kuru dēļ Darbu izpilde tikusi apgrūtināta vai padarīta uz laiku neiespējama;
10.4.3.	nepieciešamība nodrošināt Pasūtītāja ārstnieciskās darbības nepārtrauktību.
10.5. Ja Puses ir vienojušās par nepieciešamību veikt papildu vai neparedzētos Būvdarbus Līguma 10.3.2. apakšpunktā minētajā gadījumā, Puses var vienoties par Līguma termiņa pagarināšanu.
10.6. Ja Darba izpildes gaitā ir nepieciešamas Darba izpildes termiņa izmaiņas, tad Uzņēmējs iesniedz Pasūtītājam rakstisku pamatojumu Darba izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju.

11. NOSLĒGUMA NOTEIKUMI
11.1.	Līgumā vai tā pielikumos ietvertie noteikumi var tikt grozīti vai papildināti tikai abu Pušu pārstāvjiem parakstot papildus vienošanos. Papildus vienošanās kļūst par Līguma neatņemamu sastāvdaļu. Līguma grozījumi pieļaujami tikai Publisko iepirkumu likuma 61. pantā noteiktajos gadījumos un kārtībā. 
11.2.	Puses ir tiesīgas nomainīt Līguma norādītās kontaktpersonas, par to rakstiski informējot otru Pusi trīs darba dienas iepriekš. Šādā gadījumā nav nepieciešams veikt grozījumus Līgumā.
11.3.	Līguma darbības laikā radušās domstarpības un strīdus Puses vispirms risina sarunu ceļā, parakstot par to rakstisku vienošanos.
11.4.	Ja sarunu ceļā domstarpības nav izdevies novērst, strīdu izšķir tiesa Latvijas Republikas normatīvajos aktos noteiktajā kārtībā.
11.5.	Neviena no Pusēm bez otras Puses rakstiskas piekrišanas nedrīkst nodot savas šajā Līgumā noteiktās tiesības vai pienākumus trešajai personai.
11.6.	Pušu reorganizācija LR Komerclikuma izpratnē, vai to amatpersonu maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību un saistību pārņēmējam. 
11.7.	Līgums sastādīts un parakstīts uz 12 (divpadsmit) lapām latviešu valodā un tam pievienoti sekojoši pielikumi, kas ir tā ir tā neatņemamas sastāvdaļas:
[bookmark: _Hlk84861503]1. pielikums – Tehniskā specifikācija / darba uzdevums uz deviņām lapām;
2.pielikums – Darbu apjomi un cenas (Uzņēmēja finanšu piedāvājums Iepirkumam) uz 43 (četrdesmit trīs) lapām;
3. pielikums – Objekta nodošanas un pieņemšanas akta forma uz vienas lapas;
4. pielikums – Darbu izpildes akta forma uz vienas lapas;
5. pielikums – Darbu nodošanas un pieņemšanas akta forma uz vienas lapas;
6. pielikums – Defektu akta forma uz vienas lapas;
7. pielikums – Ikmēneša ģenerāluzņēmēja ziņojuma paraugforma uz vienas lapas;
8. pielikums – Aizvietojamo darbu akta paraugforma uz vienas lapas;
[bookmark: _GoBack]9. pielikums – Avansa maksājuma garantijas paraugforma uz vienas lapas.

11. Pušu rekvizīti un pārstāvju paraksti
	11.1. Pasūtītājs:
SIA “Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
[bookmark: _Hlk54968013]Reģ. Nr. 40003951628
Banka: AS Swedbank
Bankas kods HABALV22
Konta Nr. LV07HABA0551008682555
Tālr. +371 67042400, fakss +371 67042786, 
e- pasts: aslimnica@aslimnica.lv
____________________________
I.Paeglītis
____________________________
K.Plūme
____________________________
A.Pinkulis
	11.2. Uzņēmējs:
Sabiedrība ar ierobežotu atbildību "LVS Building"
Mazā Rencēnu iela 4, Rīga, LV-1073
Reģ. Nr. 40103468575
Banka: AS Swedbank
Bankas kods HABALV22
Konta Nr. LV76HABA0551041699628
Tālr. +371 26455044, 
e-pasts lvs@lvsbuilding.lv
____________________________
N.Lācis

